Sjekk Britneys sports-BH til over 100.000 kroner
Stjerneregissøren fra Haugesund har tidligere regissert musikkvideoen til pop-prinsessens «Till the World Ends», mens hun denne gangen skal fronte et dansespill. På settet var også Britneys forlovede Jason Trawick og barna, men forlovelsesringene var ikke det eneste som glitret under innspillingen. I videoen svinger nemlig Britney seg i en sports-BH til en verdi av rundt 116.000 kroner, skriver Huffington Post. BAKGRUNN: Ray Kay gjør Britney-comeback Den sorte treningstoppen er fra det eksklusive merket BodyRock og er dekket med Swarowsky-krystaller og 18 karat gull, noe Britney selv var svært fornøyd med. «Kunne ikke vært mer fornøyd med denne innspillingen. Den blir så hot,», twitret hun med et bilde av seg selv i BH-en. Nyheten om Britneys eksklusive danseklær har også blitt snappet opp av motenettstedet Fastionista, som også har snakket med designer Kelly Dooley. - Det er et luksusmerke som passer til en spesiell type kvinne som har det lille ekstra, og som er selvsikker, motivert og inspirerende. Det er utrolig stort at Britney bruker en BH fra mitt merke. Når jeg så de første bildene stoppet nesten hjertet mitt, sier hun. Og skal man tro Dooley, er det ikke så rart at BH-en er blant verdens dyreste: * Glidelåsen er 18 karat gull. * Den har en avtakbar «dusk» i 18 karat gull med en hodeskalle med diamantøyne. * Den har håndlagede Swarowsky-hjerter. * Den er overlesset med små Swarowsky-krystaller både foran og bak. * Stoffet i BH-en er silke. Britney har gjennom hele sin karriere lagt stor vekt på heftig dansing i sine musikkvideoer og nå reklamerer hun for en danskeversjon av spillet Twister. Det er altså andre gang hun samarbeider med norske Ray Kay, som forrige gang sørget for at hun vant prisen for bestet pop-video på MTV Awards. Ray Kay har også samarbeidet med store stjerner som Beyoncé, Lady Gaga og Justin Bieber. Han er også aktuell med en millionreklame hvor han selv er både regissør og frontfigur.
Norske Reinert «Ray Kay» Olsen (33) har utstyrt Britney Spears (30) med verdens kanskje mest eksklusive sports-BH i en ny reklamefilm.